ΚΑΝΟΝΙΣΜΟΣ (ΕΚ) αριθ. 1407/98 ΤΗΣ ΕΠΙΤΡΟΠΗΣ της 1ης Ιουλίου 1998 περί δωδέκατης τροποποίησης του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, λόγω της εμφανίσεως της κλασικής πανώλης των χοίρων σε ορισμένες παραγωγικές περιφέρειες της Ισπανίας, αυτό το κράτος μέλος έλαβε έκτακτα μέτρα στήριξης της αγοράς του χοιρείου κρέατος με τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1147/98 (4) 7

ότι η ταχεία και αποτελεσματική εξέλιξη των έκτακτων μέτρων στήριξης αντιμετωπίζει επί του παρόντος προβλήματα δυναμικότητας στις μονάδες αξιοποιήσεως των υποπροϊόντων που πρέπει να μεταποιήσουν τα χοιρίδια 7 ότι πρέπει, συνεπώς, να επιτραπεί να σφαγούν και να αποθεματοποιηθούν σε ψυκτικές εγκαταστάσεις 7

ότι, λόγω της συνεχίσεως των κτηνιατρικών και εμπορικών περιορισμών, πρέπει να αυξηθεί ο αριθμός των χοίρων παχύνσεως και των χοιριδίων που μπορούν να παραδοθούν στις αρμόδιες αρχές, επιτρέποντας με τον τρόπο αυτό τη συνέχιση των έκτακτων μέτρων κατά τις προσεχείς εβδομάδες και να προσαρμοστεί στην παρούσα κτηνιατρική και υγειονομική κατάσταση ο κατάλογος των επιλέξιμων ζωνών που προβλέπεται στο παράρτημα ΙΙ του κανονισμού (ΕΚ) αριθ. 913/97 7

ότι η θέσπιση των μέτρων στήριξης λόγω της χρησιμοποίησης στο ακέραιο του αριθμού των επιλέξιμων χοιριδίων οδήγησε σε ουσιαστική αύξηση του βάρους των ζώων και κατά συνέπεια σε μια κατάσταση η οποία είναι ανυπόφορη από την άποψη της ευζωίας (καλής μεταχείρισης) των ζώων 7 ότι αιτιολογείται, συνεπώς, να εφαρμοσθεί η αύξηση του αριθμού των επιλέξιμων ζώων από τις 12 Ιουνίου 1998 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 913/97 τροποποιείται ως εξής:

1. Στο άρθρο 3 τρίτο εδάφιο και στο παράρτημα ΙΙΙ σημείο 2, οι όροι «οι χοίροι παχύνσεως» αντικαθίστανται από τους όρους «τα ζώα».

2. Το παράρτημα Ι αντικαθίσταται από το παράρτημα Ι του παρόντος κανονισμού.

3. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ωστόσο, οι διατάξεις που προβλέπονται στο άρθρο 1 σημείο 2 εφαρμόζονται από τις 12 Ιουνίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 282 της 1. 11. 1975, σ. 1.

(2) ΕΕ L 349 της 31. 12. 1994, σ. 105.

(3) ΕΕ L 131 της 23. 5. 1997, σ. 14.

(4) ΕΕ L 159 της 3. 6. 1998, σ. 35.

ΠΑΡΑΡΤΗΜΑ Ι

«ΠΑΡΑΡΤΗΜΑ Ι

Μέγιστος συνολικός αριθμός ζώων αρχής γενομένης από τις 6 Μαΐου 1997:

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΙΙ

Μέρος 1

- Στην επαρχία της Zaragoza, οι ζώνες προστασίας και επιτήρησης, όπως ορίζονται στα παραρτήματα Ι και ΙΙ του διατάγματος της Diputaciσn General de Aragσn της 25ης Μαρτίου 1998, που έχει δημοσιευθεί στην Επίσημη Εφημερίδα της Comunidad της 27ης Μαρτίου 1998, σ. 1411.

- Στην επαρχία της Zaragoza, οι ζώνες προστασίας και επιτήρησης, όπως ορίζονται στα παραρτήματα Ι και ΙΙ του διατάγματος της Diputaciσn General de Aragσn της 17ης Απριλίου 1998, που έχει δημοσιευθεί στην Επίσημη Εφημερίδα της Comunidad της 20ής Απριλίου 1998, σ. 1868.

- Στην επαρχία της Zaragoza, οι ζώνες προστασίας και επιτήρησης, όπως ορίζονται στα παραρτήματα Ι και ΙΙ του διατάγματος της Diputaciσn General de Aragσn της 28ης Απριλίου 1998, που έχει δημοσιευθεί στην Επίσημη Εφημερίδα της Comunidad της 4ης Μαΐου 1998, σ. 1999.

- Στην επαρχία της Sevilla, οι ζώνες προστασίας και επιτήρησης, όπως ορίζονται στα παραρτήματα Ι και ΙΙ του διατάγματος της Junta de Andalucνa της 23ης Απριλίου 1998, που έχει δημοσιευθεί στην Επίσημη Εφημερίδα της Junta της 28ης Απριλίου 1998, σ. 4951.

Μέρος 2

Οι κτηνιατρικές comarcas των επαρχιών Zaragoza και Sevilla, που αναφέρονται στο παράρτημα Ι της απόφασης 98/339/ΕΚ.»